8. ΒΑΣΙΛΙΚΟΝ ΔΙΑΤΑΓΜΑ της 15/29 Αυγ. 1958 Περί κανονισμού της δια μικρών κυκλικών δικτύων αλιείας. Άρθρ.1.-Η αλιεία η ενεργουμένη δια μικρών κυκλικών δικτύων, λειτουργούντων ως τα μεγάλα κυκλικά δίκτυα (συνήθη γρι-γρι), ήτοι τη χρησιμοποιήσει και ‘‘στίγκας’’, γνωστών υπό τα ονόματα ‘‘γριγράκια’’, ‘‘ζαργανόδικτα’’ και ‘‘Ζώσματα’’ ως και η αλιεία δια των ούτω λειτουργούντων συν τη προσθήκη οριζοντίων δικτύων, επιπλεόντων τη βοηθεία καλάμων και ριπτομένων κατά μήκος των καθέτων δικτύων, γνωστών δε υπό το όνομα ‘‘γριγρίκαλαμωτά’’, διέπεται υπό των ακολούθων διατάξεων. Άρθρ.2.-1.Το συνολικόν μήκος απάντων των περί ων το προηγούμενον άρθρον αλιευτικών εργαλείων  δεν επιτρέπεται να υπερβαίνη τας 150 οργυιάς, το δε ύψος τούτων τας 150 οργυιάς. Δια την καταμέτρησιν του μήκους των ‘‘γρι-γρι-καλαμωτών’’ λαμβάνεται ως βάσις το κάθετον δίκτυον τούτων. 2.Τα δίκτυα εξ ων αποτελούνται τα ‘‘γριγράκια’’, ‘‘ζώσματα’’ και ‘‘γριγρί-καλαμωτά’’ (κάθετα και οριζόντια δίκτυα) δέον να έχωσιν, εις όλα αυτών τα τμήματα, οπάς διαστάσεων 22 τουλάχιστον χιλιοστομέτρων κατά πλευράν τετραγώνου. Επίσης τα δίκτυα των ‘‘ζαργανοδικτύων’’ δέον να έχωσιν οπάς τουλάχιστον 10 χιλιοστομέτρων. Η καταμέτρησις θα γίνεται από κόμβον εις κόμβον και επί βεβρεγμένων δικτύων. Άρθρ.3.-1.Απαγορεύεται απολύτως η αλιεία δι’απάντων των ως άνω αλιευτικών εργαλείων, καθ’άπασαν την Επικράτειαν: α)Κατά τους μήνας Ιούνιον, Ιούλιον και Αύγουστον εκάστου έτους. β)Κατά τους υπόλοιπους μήνας κατά τη νύκτα, μετά ή άνευ φώτων και γ)Εις βάθη θαλάσσης μικρότερα των 10 μέτρων. 2.Η αλιεία δια των αυτών εργαλείων απαγορεύεται: α)Εις τον κόλπον Πόρτο-Λάγο, έσωθεν της γραμμής της ενούσης το ακρωτήριον Μπαλούστρα με το Φανάριον. β)Εις τον Κόλπον Θεσσαλονίκης, έσωθεν της γραμμής της ενούσης τον φάρον Μεγάλου Καραμπουρνού με την Σκάλαν Ελευθεροχωρίου, εξαιρέσει του χώρου του κειμένου ανατολικώς της νοητής γραμμής της ενούσης το Μεγάλο Καραμπουρνού με τον Λευκόν Πύργον, εντός του οποίου, συν τη τηρήσει των περιορισμών της προηγουμένης παραγράφου, θα επιτρέπεται η αλιεία. γ)Εις τους κόλπους Γέρας, Καλλονής και Μούδρου. δ)Εις τον Μαλιακόν κόλπον, έσωθεν της νοητής γραμμής της ενούσης τον φάρον χιλιομίλι με την έναντι θέσιν Καραβοφάναρο. ε)Εις τον Ευβοϊκόν κόλπον: Εντός του τμήματος του Βορείου μεν Ευβοϊκού κόλπου του περιλαμβανομένου από της νοητής γραμμής της ενούσης το Καραβοφάναρο με την θέσιν Κακοκεφαλή μέχρι Χαλκίδος, επί του Νοτίου δ’ Ευβοϊκού Κόλπου από Χαλκίδος μέχρι της νοητής γραμμής της ενούσης το νότιον άκρον της Παραλίας Κοινότητος Αυλίδας με τον νοτιώτερον κλάδον των εκβολών του χειμάρου Ξερογιάς. ς)Εις τον κόλπον Ελευσίνος: Εις το ανατολικόν τμήμα του κόλπου τούτου το κείμενον ανατολικώς της νοητής γραμμής της ενούσης το δυτικόν άκρον της πόλεως Ελευσίνος με την Β.Α. άκραν της νήσου Λέρου. (Αντί της σελ. 293(γ) Σελ. 293(δ) 292-045 Περιορισμοί  Αλιείας 13.Ζ.ε.7-8 ζ)Εις απόστασιν 1.000 μέτρων ακτινοειδώς από των εκβολών των ποταμών Έβρου, Νέστου, Στρυμώνος, Αλιάκμονος, Πηνειού (Θεσσαλίας), Ευήνου, Αχελώου, Θυάμιδος (Καλαμά), Αχέρωνος Πηνειού (Πηνειού Πελοποννήσου) Νέδονος, Παμίσσου και Ευρώτα. Εν περιπτώσει πλειόνων εκβολών η απαγόρευσις ισχύει εφ’εκάστης εκβολής. η)Εις τα έξωθι των στομίων των ιχθυοτροφείων θαλασσίας ζώνας, εις απόστασιν 1.000 μέτρων ακτινοειδώς από τούτων, εκτός αν υπό των οικείων μισθωτικών συμβάσεων ορίζεται μεγαλυτέρα απόστασις. Η απαγόρευσις αύτη ισχύει εφόσον τα στόμια των ιχθυοτροφείων είναι ανοικτά προς εσοδείαν. θ)Εις απόστασιν 500 μέτρων ακτινοειδώς από των σταθερών αλιευτικών εγκαταστάσεων θυννείων, εφόσον αύται ευρίσκονται εν λειτουργεία. Άρθρ.4.-1.Παν μηχανοκίνητον αλιευτικόν σκάφος δι’ ου ενεργείται αλιεία δια των κατά τα προηγούμενα άρθρα μικρών κυκλικών δικτύων, δέον να εφοδιάζεται δι’αδείας αλιείας, συμφώνως προς τας διατάξεις του άρθρ. 1 του από 23 Δεκ. 1957 Β.Δ/τος ‘‘περί αδειών αλιείας δια μηχανοκινήτων σκαφών’’ (Φ.Ε.Κ. 8Α΄15.1.1958). 2.Δι’ ειδικώς ητιολογημένων αποφάσεων του Υπουργού Βιομηχανίας, μετά σύμφωνον γνώμην του Γνωμοδοτικού Συμβουλίου Αλιείας, αι χορηγούμεναι άδειαι δύνανται να αναστέλλωνται εκτάκτως, δι’ώρισμένην περιοχήν εφ’ωρισμένον χρονικόν διάστημα. Άρθρ.5.-Από της ενάρξεως ισχύος του παρόντος καταργούνται: α)Το απο 27 Μαΐου 1953 Β.Δ/μα ‘‘περί κανονισμού της δια μικρών κυκλικών δικτύων αλιείας’’(Φ.Ε.Κ. 155 Α΄11.6.1953). β)Το από 18 Ιαν. 1954 Β.Δ/μα ‘‘περί προσωρινής ρυθμίσως της δια μικρών κυκλικών δικτύων τύπου γριγράκι αλιείας’’ (Φ.Ε.Κ. 13 Α΄/22.1.1954). γ)Το από 6 Οκτ. 1954 Β.Δ/μα ‘‘περί αντικαταστάσεως της παρ. 2 του άρθρ.3 του από 27.5.1953 Β.Δ/τος ‘‘περί κανονισμού της δια μικρών κυκλικών δικτύων αλιείας’’ (Φ.Ε.Κ. 270 Α΄/26.10.1954). δ)Το από 31 Ιαν. 1955 Β.Δ/μα ‘‘περί τροποποιήσεως διατάξεών τινων του από 27 Μαΐου 1953 Β.Δ/τος ‘‘περί κανονισμού της δια μικρών κυκλικών δικτύων αλιείας’’ (Φ.Ε.Κ. 44 Α΄/24.2.1955). Σελ. 294(δ) ε)Το από 4 Μαΐου 1955 Β.Δ./μα ‘‘περί αντικαταστάσεως του άρθρ. 4 του από 27 Μαΐου 1953 Β.Δ./τος ‘‘περί κανονισμού της δια μικρών κυκλικών δικτύων αλιείας’’ (Φ.Ε.Κ. 145 Α΄/8.6.1955). ς)Τα άρθρ. 1 και 2 του από 17 Αυγ. 1955 Β.Δ./τος περί αντικαταστάσεως του άρθρ. 2 του από 18.1.1954 Β.Δ/τος ‘‘περί προσωρινής ρυθμίσεως της δια μικρών κυκλικών δικτύων τύπου γριγράκι αλιείας’’ (Φ.Ε.Κ. 243 Α΄/5.9.1955). ζ)Το από 27 Σεπτ. 1956 Β.Δ/μα ‘‘περί της δια μικρών κυκλικών δικτύων τύπου γριγράκι αλιείας’’ (Φ.Ε.Κ. 254 Α΄/17.10.1956). Καταργούνται επίσης αι διατάξεις του από 31. Αυγ. 1957 Β.Δ/τος ‘‘περί αλιείας δια κυκλικών δικτύων εις κόλπον Μαλιακόν, Ευβοϊκόν και Ελευσίνος’’ (Φ.Ε.Κ. 186 Α΄/18.9.1957) αι αφορώσαι τα μικρά κυκλικά δίκτυα, διατηρουμένων μόνον των διατάξεων των αφορωσών τα μεγάλα κυκλικά δίκτυα (Γρι-γρι). Εις τον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 13.Ζ.ε.8 Περιορισμοί  Αλιείας 